

**Republika e Kosovës**

**Republika Kosova-Republic of Kosovo**

***Qeveria –Vlada-Government***

*Ministria e Arsimit, Shkencës, Teknologjisë dhe Inovacionit / Ministarstvo obrazovanja, nauke,tehnologije i inovacije / Ministry of Education, Science, Technology and Innovation*

**Këshilli Shtetëror për Licencimin e Mësimdhënësve (KSHLM)**

**THIRRJE PUBLIKE/ FTESË**

Këshilli Shtetëror për Licencimin e Mësimdhënësve (KSHLM), duke u bazuar në Udhëzimin Administrativ 12/2023 për kriteret dhe procedurat e aprovimit të programeve për zhvillimin profesional të mësimdhënësve dhe punonjësve arsimor si dhe Kornizën strategjike për zhvillimin e mësimdhënësve në Kosovë, nr.090/0lB, fton të gjithë të interesuarit që të aplikojnë për:

1. Ofertues të programeve të trajnimit të mësimdhënësve në shërbim dhe punonjësve arsimorë; dhe
2. Programe të trajnimit të mësimdhënësve në shërbim dhe punonjësve arsimor.

Të drejtë aplikimi për ofertues të programeve të trajnimit kanë të gjithë personat juridik të regjistruar në Republikën e Kosovës, dhe në vendet tjera, që ofrojnë programe për zhvillim profesional te mësimdhënësve dhe punonjësve arsimor.

Institucionet publike, qeveritare, ndërqeveritare dhe organizatat me status të njohur ndërkombëtar që kanë marrëveshje me MASHTI për ofrimin e aktiviteteve të zhvillimit profesional të mësimdhënësve, njihen si ofertues të aktiviteteve për zhvillim profesional, për periudhën e kohëzgjatjes së marrëveshjes. Sipas këtij konkursi, këto institucione duhet të aplikojnë për aprovim të programeve të trajnimit.

Të gjitha aplikacionet për programe të trajnimit për mësimdhënës dhe punonjës arsimor, aplikim për herë të parë apo ri-aplikim pas përfundimit të aprovimit paraprak nga MASHTI (KSHLM), duhet të bëhen në përputhje me kushtet dhe kërkesat e përcaktuara me këtë thirrje dhe sipas legjislacionit në fuqi.

Bazuar në kërkesat e identifikuara nga DKA dhe shkollat, në Strategjinë e Arsimit 2022-2026, analizat e nevojave për zhvillim profesional të mësimdhënësve të realizuara nga MASHTI, IPK, FE dhe AAPARr, KSHLM ka përgatitur një listë me fusha prioritare për ngritjen profesionale të mësimdhënësve dhe punonjësve arsimor. Prandaj, inkurajohen ofertuesit të aplikojnë me programe të cilat ndërlidhen me fushat prioritare si më poshtë:

|  |  |
| --- | --- |
| **Fushat prioritare** | **Përshkrimi** |
| Edukimi në fëmijërinë e hershme | Programe trajnuese që kontribuojnë në ngritjen e cilësisë së Edukimit në Fëmijërinë e Hershme, veçanërisht programe për:   * planifikimin, vlerësimin dhe dokumentimin e punës edukative; * aplikimin e strategjive që mbështesin kujdesin, zhvillimin dhe Edukimin në Fëmijërinë e Hershme; * krijimin e mjedisit nxitës dhe përdorimin e materialeve dhe mjeteve didaktike për punë me fëmijë; * edukimin gjithëpërfshirës në fëmijërinë e hershme; * zhvillimin e kompetencës digjitale të edukatoreve; * përfshirjen e prindërve/kujdestareve ligjor, në zhvillimin e Edukimit në Fëmijërinë e Hershme, * mbështetjen psiko-emocionale të fëmijëve në kopësht. |
| Mësimdhënia dhe nxënia | Programe trajnuese që kontribuojnë në ngritjen e cilësisë së mësimdhënies dhe nxënies, e veçanërisht programe:   * me tematika specifike për fusha kurrikulare dhe lëndë mësimore në përgjithësi, dhe me theks të veçantë për lëndët mësimore të fushës gjuhët dhe komunikimi, fushës së matematikës dhe fushës së shkencave të natyrës; * që ofrojnë qasje metodologjike për zhvillimin e shkathtësive të lexim – shkrimit, dhe matematikës elementare përmes gjitha lëndëve mësimore, përkatësisht përdorimin e tyre në mësimdhënie dhe nxënie në të gjitha lëndët mësimore; * që mbështesin zhvillimin e kompetencave të nxënies siç janë përcaktuar në kurrikulë, mësimdhënien dhe nxënien e integruar, që kanë për bazë zgjidhjen e problemeve, ndërlidhjen e të nxënit më situatat, përvoja jetësore dhe vizionet e së ardhmes, qasjen e individualizuar, demokratike dhe kreative; * që mbështesin mësimdhënien dhe nxënien ndërkurrikulare përmes temave që kanë të bëjnë me Edukimin për qytetari demokratike, Edukimin për paqe, Globalizimin dhe ndërvarësinë, Edukimin për media, dhe Arsimin për zhvillim të qëndrueshëm, që nxisin nxënësit që të marrin pjesë në aktivitete jashtëkurrikulare; * që mbështesin planifikimin e pavarur, kreativ, praktik dhe të zbatueshëm të kurrikulës i cili lehtësojnë punën e përditshme të mësimdhënësve, rrisin efektivitetin në mësimdhënie dhe nxënie, promovojnë mësimdhënie të diferencuar, mësimdhënie me bazë projektet dhe me në qendër nxënësin; * me tematika specifike për burimet, materialet dhe mjetet mësimore fizike dhe elektronike, programe që janë në funksion të mësimdhënies dhe nxënies në kontekste të ndryshme dhe konkrete, si dhe që i ndihmojnë identifimit dhe përdorimit e tyre. |
| Menaxhimi dhe sigurimi i cilësisë së IEAA | Programe trajnuese që kontribuojnë në përmirësimin e praktikave të menaxhimit të Institucioneve Edukatiove Arsimore dhe Aftësuese (IEAA) si dhe ngritjen e cilësisë së performancës së mësimdhënësve, drejtorëve, zv.drejtorëve dhe të IEAA-ve të arsimit parauniversitar, veçanërisht programe:   * për ngritjen e kapaciteteve të drejtorëve dhe zv.drejtorëve për udhëheqje dhe menaxhim të IEAA-ve; * që zhvillojnë njohuritë dhe shkathtësitë për përdorimin cilësor të fushave të mësimdhënies, standardeve dhe treguesve të performances, si pjesë e procesit të vlerësimit të performancës së mësimdhënësve, të drejtorëve dhe të shkollës; * për planifikimin zhvillimor të shkollës në funksion të sigurimit të cilësisë së shkollës; * për planifikimin e integruar në arsim si mundësi për ndërlidhjen e PZHSH, PZHAK dhe SA 2022-2026; * për planifikimin, organizimin dhe zbatimin e programeve dhe aktiviteteve për zhvillim profesional me bazë në shkollë të bazuar në kërkesat e identifikuara për avancim të performancës së mësimdhënësve, drejtorëve dhe zv.drejtorëve të IEAA-ve; * për fuqizimin e mekanizmave për sigurimin e cilësisë në shkollë përmes ngritjes së kapaciteteve të koordinatorit të cilësisë dhe ekipit për vlerësim të brendshëm të kolegëve, drejtorit dhe performancës së shkollës; * për ngritjen e kapaciteteve të menaxhmentit të mesëm të shkollës: koordinatori, aktivi profesional, pedagogu, psikologu dhe personeli mbështetës. |
| Vlerësimi i nxënësve | Programe trajnuese të fushës së vleresimit me qëllim të mbledhjes, sistemimit, evidentimit dhe raportimit të të dhënave për arritjet e nxënësve gjatë gjithë procesit të mësimdhënies dhe nxënies, në funksion të përmirësimit të mësimdhënies dhe nxënies, veçanërisht programe:   * për përdorimin e të dhënave të vlerësimit (sumativ e formativ) për reflektim me qëllim të përmirësimit të mësimdhënies dhe të nxënit; * për identifikimin, krijimin dhe përdorimin e metodave dhe instrumenteve adekuate të vlerësimit të nxënësve, për çështje dhe qëllime përkatëse; * për analizën dhe interpretimin e të dhënave të vlerësimeve të jashtme, kombëtare dhe ndërkombetare, dhe shëndërrimin të tyre në objektiva të të punës duke i bërë pjesë të planit të punës të mësimdhënësve dhe organeve të shkollës. * për vlerësimin si veprimtari që u siguron nxënësve informacione kthyese për nivelin e arritjeve të rezultateve të lëndës si dhe për identifikimin e metodologjive të nxënies për përmirësim dhe avancim të arritjeve të tyre. * për qasjet dhe metodologjitë e informit dhe bashkëpunimit me prindër për të arriturat e nxënësve dhe përkrahjen individuale dhe kolektive të tyre. |
| Gjithëpërfshirja në Institucione Edukative Arsimore dhe Aftësuese | Programe trajnuese për gjithëpërfshirjen e nxënsëve në procesin e nxënies përmes mësimdhënies nga mësimdhënësit dhe edukatorët në përgjithësi, dhe në veçanti nga edukatorët dhe mësimdhënësit mbështetës, asistentët, dhe mësimdhënësit udhëtues, veçanërisht programe:   * për qasjet e mësimdhënies së individualizuar dhe përfshirjen e gjithë nxënësve në procesin e nxënies duke pasur parasysh nevojat, potencialet dhe interesat e tyre; * për qasjet e mësimdhënies dhe nxënies për grupet nxënësve të margjinalizuarar dhe nxënësve që kanë mbet mbrapa në mësime.   Për aftësinë e kufizuar:   * që ndihmojnë në zhvillimin e njohurive bazike për aftësinë e kufizuar dhe konceptet gjithëpërfshirëse; * që ndihmojnë në zhvillimin e materialeve mësimore specifike; * për indeksin për gjithëpërfshirje për drejtorë, edukatorë dhe mësimdhënës për mjedise gjithëpërfshirëse në shkollë; * për hartimin dhe zbatimin e planit individual të arsimit; * për vlerësimin e fëmijëve me Instrumentin Klasifikimi Ndërkombëtare i Aftësisë se Kufizuar/KNF; * për bashkëpunim për bashkëmësimdhënie të mësimdhënësit të rregullt, mësuesit (mësimdhënësit) mbështetës dhe ndihmësit në klasë (asistentit) dhe transferimit të njohurive në praktik për fëmijët me nevoja te veçanta arsimore në të gjitha nivelet arsimore; * për vështirësitë në nxënie për nxënësit në përgjithësi dhe për nxënësit që kanë çrregullime si disleksi, disgrafi dhe diskalkuli dhe arsyet të tjera; * programe specifike për zhvillimin e potencialit të fëmijëve me aftësi te kufizuara (Komunikimi Alternativ dhe Augmentativ; Teknologjia ndihmëse në arsim gjithëperfshirës; Integrimi senzorik; Floortime; ABA, TEACH dhe të tjera).   Për talentë:   * që ndihmojnë identifikimin, mësimdhënien, nxënien dhe hartimi i planit individual për nxënës me inteligjencë të jashtëzakonshme, talent dhe dhunti. |
| Arsimi dhe aftësimi profesional dhe arsimi i të rriturve | Programe trajnuese që kontribuojnë në ngritjen e cilësisë së Arsimit dhe Aftësimi Profesional dhe Arsimi të të Rriturve, veçanërisht programe për:   * zhvillimin e shkathtësive për zbatım të kurrıkulës bërthamë, qasjes metodologjike dhe praktike të planifikimit dhe zbatimit të kurrikulës; * ngritje të shkathtësive pedagogjike për realizim të mësimit teorik dhe praktik në kontekst të integrimit të kurrikulës bërthamë; * ndërlidhjen e vlerësimit me zhvillimin e kompetencave në mësimnxënie në profilet përkatëse; * ngritjen e shkathtësive të mësımdhënësve për përfshırjen e nxënësve me nevoja të veçanta në AAP; * zhvillimin profesional të mësimdhënësve për hartimin e projekt propozimeve në shkollë dhe përdorimin e pajisjeve specifike në realizim të praktikës profesionale; * ngritjen e kapaciteteve për realizimin e hulumtimeve; * ofrimin e modaliteteve në zhvillimin e programeve të ARr, për ofrimin e kurseve afatshkurtëra modulare; * bashkëpunimin me biznese për realizimin e praktikës profesionale; |
| Zhvillimi i kompetencës digjitale | Programe trajnuese që kontribuojnë në zhvillimi i kompetencës digjitale të mësimdhënësve, menaxhmentit, stafit profesional dhe administrativ të shkollës, veçanërisht programe për:   * zhvillimin e njohurive, shkathësive dhe qëndrimeve të mësimdhënësve me qëllim të përdorimit kritik, dinamik dhe kreativ të TIK-ut në klasë; * ngritjen e kapaciteteve të mësimdhënësve për përdorim të programeve dhe platformave të cakuara në procesin e mësimdhënies dhe të nxënit; * ngritjen e kapaciteteve të mësimdhënësëve për angazhimin e nxënësve në projekte që nxisin zhvillimin e kompetences digjitale te nxënësit, me qëllim të ngritjes së rezultateve të nxënies; * ngritjen e kapaciteteve të mësimdhënësve për krijimin dhe përdorimin e materialeve mësimore digjitale përmes platformave përkatëse; * ngritjen e kapaciteteve të mësimdhënësve për përzgjedhjen dhe përdorimin e materialeve të sigurta digjitale; * ngritjen e kapaciteteve të mësimdhënëve për ndërlidhjen e materialeve mësimore fizike me ato digjitale; * ngritjen e kapaciteteve të menaxhmentit të shkollës dhe mësimdhënësve për organizimin dhe realizimin e mësimit në distance; * ngritjen e kapaciteteve të mësimdhënësve për përdorimin e platformave të ndryshme softuerike, uebsiteve në funksion të mësimdhënies dhe nxënies, bashkëpunimit me prindër, dhe për çështje administrative; * ngritjen e kapaciteteve të stafit profesional të shkollës për përdorimin e platformave të ndryshme softuerike, uebsiteve në funksion të mësimdhënies dhe nxënies, mirëqenies së nxënësve dhe mësimdhënësve, si dhe zhvillimit të mëtutjeshëm profesional; * ngritjen e kapaciteteve të menaxhmentit dhe stafit administrativ të shkollës për përdorimin e platformave të ndryshme softuerike dhe uebsiteve për çështje administrative. |

Gjithashtu, inkurajojmë ofertuesit që të aplikojnë edhe me programe tjera për ngritjen e kapaciteteve të mësimdhënësve dhe punonjësve arsimor, të cilat mbështesin zbatimin e reformave në arsim dhe ngritjen e cilësisë së mësimdhënies dhe rezultateve të të nxënit.

**Dokumentet për aplikim**

* Certifikatën e Regjistrimit të organizatës, duke dëshmuar emrin, statutin, dhe fushëveprimtarinë e organizatës;
* Programet e ZHPM me të cilat aplikon, bazuar në fushat prioritare;
* Planin për organizimin, shtrirjen, realizimin e trajnimeve;
* Referencat për aktivitetet e mëhershme të zbatimit të ZHPM (kjo nuk vlenë për organizatat të cilat aplikojnë për herë të parë);
* Raport mbi programet e realizuara për ZHPM duke përfshirë të dhënat lidhur me titullin dhe përmbajtjen e programit, numrin e mësimdhënësve të trajnuar për së paku dy vitet e kaluara, buxhetin dhe burimin e buxhetit për realizimin e trajnimeve (kjo nuk vlenë për organizatat të cilat aplikojnë për herë të parë);
* Të dhënat (CV-të dhe biografitë) për personelin udhëheqës për menaxhim të programeve si dhe personelin përgjegjës për realizimin e aktiviteteve trajnuese të organizatës;
* Dëshmi të kapaciteteve infrastrukturore dhe organizative për realizim të trajnimeve;
* Formularët e Aplikimit, me të dhëna të përcaktuara në Nenin 5, të UA 12/2023. Formularët duhet të jenë të nënshkruar dhe vulosur.

**Formularët për aplikim:**

1. **FORMULAR APLIKIMI PËR** Ofertues të Programeve të Trajnimit për Mësimdhënës dhe Punëtorë Arsimor (vendoset linku ...)
2. **FORMULAR APLIKIMI PËR** Programe të Trajnimit për Mësimdhënës dhe Punëtorë Arsimor (vendoset linku ...)

Aplikimi mund të bëhet nga data 15.11.2023 deri me datë 15.12.2023.

Dokumentacioni i kompletuar dorëzohet në **arkiv të MASHTI-t, zyra nr. 04.**